**Kapitalforeninger (gul risikomærkning)**

En kapitalforening, som er risikomærket gul ifølge Bekendtgørelse om risikomærkning, er en alternativ investeringsfond, som kan investere i mange forskellige typer af værdipapirer. Kapitalforeningen skal for at opnå gul risikomærkning opfylde visse minimumskrav til risikospredning af investeringerne, og den må ikke investere for lånte penge. Denne type kapitalforeninger ligner derfor på mange områder investeringsforeninger, men investeringsuniverset kan være mere komplekst, og risikoen kan være højere.

# Hvad er en kapitalforening?

En kapitalforening er en alternativ investeringsfond (AIF), som fungerer som en kollektiv investeringsordning, der investerer i overensstemmelse med en fastlagt investeringsstrategi.

Udover at være organiseret som en kapitalforening kan en AIF også være organiseret som et kommandit-selskab (K/S) eller et aktieselskab (A/S). En AIF er reguleret i henhold til Lov om forvaltere af alternative investeringsfonde, og organisatorisk ligner den en investeringsforening, med egen bestyrelse og opdeling i afdelinger. Hver afdeling har sin egen investeringspolitik, herunder risikoprofil. Foreningerne er ejet af medlemmerne, og medlemmerne har stemmeret på generalforsam-lingen, hvor der bl.a. er valg til bestyrelsen. Bestyrelsens primære opgave er at sikre, at foreningen drives forsvarligt og i overens-stemmelse med vedtægterne.

Hvor investeringsforeninger normalt investerer i aktier, obligationer og lignende, kan kapitalforeninger investere i flere typer af finansielle produkter (likvide midler - herunder valuta) eller de finansielle instru- menter, som er nævnt i Lov om finansiel virksomhed (bilag 5), hvilket også omfatter andele i AIF’er (uanset hvad denne AIF investerer i).

Som udgangspunkt er der er ikke nogen grænse for, hvilke og hvor store risici en AIF må tage, ud over hvad der følger af de dokumenter, som er udarbejdet for den enkelte AIF (vedtægter samt eventuelt prospekt og dokumentet Væsentlig investorinformation). En AIF kan derfor investere i alle typer aktiver uden noget krav om risikospredning. En AIF kan placere hele sin formue i ét aktiv eller én type af aktiver, eksempelvis aktier, ejendomme, guld, olie eller infrastruktur som eksempelvis vindmøller. En AIF kan også optage lån og ubegrænset investere for de lånte penge (geare investeringerne). En AIF er derfor som udgangspunkt risikomærket rød hvor produkttypen er vanskelig at gennemskue.

# Kapitalforeninger med gul risikomærkning

For at en kapitalforening er risikomærket gul, skal det af foreningens vedtægter fremgå, at foreningen ikke må optage lån med henblik på at foretage investeringer (gearing af investeringerne). Ligeledes skal det fremgå, at foreningen følger visse regler for spredning af risikoen på flere for- skellige værdipapirer.

# Hvorfor investere i kapitalforeninger med gul risikomærkning?

Kapitalforeninger med gul risiko-mærkning (herefter blot kapital-forening) kan investere i mange forskellige typer af værdipapirer herunder værdipapirer, der er risiko-mærkede røde. De er velegnede til investorer, som ønsker en fornuftig spredning af risikoen, og som ikke ønsker, at deres investeringer geares, så der er risiko for, at de kan tabe mere end det investerede beløb. Investeringerne i foreningen bliver løbende plejet af professio-nelle porteføljeforvaltere. Du kan følge udviklingen i investeringerne på foreningens hjemmeside og via den information, foreningen i øvrigt stiller til rådighed.

Kapitalforeninger adskiller sig fra investeringsforeninger ved at have et mere specifikt investeringsformål, fordi kravet til risikospredning ikke er lige så stort som i en investerings-forening. Her er vist et udvalg af investeringsstrategier, der kan rummes i en kapitalforening.

# Investering i andre investerings­ foreninger og kapitalforeninger (fund of funds)

Foreningens strategi er typisk at investere i andre investerings- og kapitalforeninger, og den investerer således ikke nødvendigvis direkte i værdipapirer. Herved opnås normalt en meget stor risikospredning med deraf følgende mulighed for at opnå en lavere samlet risiko.

*Fokuseret investeringsstrategi*

Da kravet til risikospredning er mindre end i investeringsfore-ninger, er kapitalforeninger velegnede til at udføre en fokuseret investeringsstrategi. Strategien kunne eksempelvis være at koncentrere investeringerne på ganske få værdipapirer. Investering i en afdeling med denne strategi kan være forbundet med en forhøjet risiko

*Investering i pengemarkeds­ instrumenter*

Foreningens strategi er at investere i pengemarkedet via pengemarkeds-instrumenter, som fx i indlåns-beviser, indskudsbeviser og skatkammerbeviser, og i forbindelse med lån og placeringer på interbank-markedet.

# Afkast

Når du investerer i en kapital-forening, kan du regne med, at foreningen søger at opnå det højest mulige afkast, som kan realiseres inden for de investeringsrammer, som foreningen er underlagt. En kapitalforening kan have valgt at måle sit afkast mod et sammenlig-ningsgrundlag (benchmark) eller blot søge at opnå så højt et afkast som muligt (absolut afkast) uden noget sammenligningsgrundlag.

# Hvad er risikoen?

Risikoen i en kapitalforening afhænger af, hvilken strategi den enkelte afdeling investerer efter. Der findes kapitalforeninger med såvel høj som lav risiko. Det er vigtigt, at du ikke investerer i en kapitalforening uden at foretage en vurdering af, at afdelingens investe-ringsstrategi matcher din risiko-profil. Når du investerer i en kapitalforening, må du acceptere, at der er risiko for, at du kan tabe din investering helt eller delvist. Du kan dog aldrig miste mere end din investering. De risici, foreningen løber, kan være af flere forskellige typer. Fx kan en afdeling blive udsat for markedsrisiko, likviditetsrisiko, renterisiko, valutakursrisiko, kreditrisiko, modpartsrisiko, rådgiverrisiko og politiske risici.

Afkast og risiko følges normalt ad. Ved investering med lav risiko må der således forventes et mere beskedent langsigtet afkast, end hvis der investeres ved høj risiko. Investeringens afkast- og risikoforhold afhænger af, hvilke underliggende papirer den enkelte afdeling investerer i. Se afsnit om Prospekt og væsentlig investorinfor- mation.

# Omkostninger

Der er omkostninger forbundet med at investere i en kapitalforening. Omkostningerne vises ofte i nøgletallet 'Årlige omkostninger i procent' (ÅOP). ÅOP dækker over administrationsomkostninger inklusive kapitalforeningens handelsomkostninger, investors handelsomkostninger i form af maksimale emissionstillæg og indløsnings- fradrag og eventuelt de såkaldte performance fees. Investors gennemsnitlige tidshorisont er sat til syv år. Du bør sætte dig grundigt ind i den pågældende kapitalforenings omkostningsstruktur, før du investerer.

# Skat

Den skattemæssige behandling af afkast fra obligationer er forskellig, alt efter hvilken type midler du anvender til investering. Der er med andre ord forskel på beskatningen af obligationsafkast, som stammer fra investering af henholdsvis frie midler, pensionsopsparing, børneopsparing, selskabsmidler eller midler i virksomhedsordningen.

Den skattemæssige behandling kan variere og ændre sig afhængig af dine skattemæssige forhold, eller som følge af ændrede regler for beskatning. Vi anbefaler, at du kontakter en rådgiver om skattemæssige konsekvenser af en investering.

# Prospekt og

# Væsentlig investorinformation

Kapitalforeninger, der markedsføres til kunder, skal udarbejde et dokument med væsentlig investorinformation, der giver et godt overblik

over AIF’ens væsentlige egenskaber. Den enkelte AIF vil normalt også udarbejde et prospekt med en detaljeret beskrivelse af AIF’en. I disse dokumenter kan du læse detaljeret om investeringsstrategien og om, hvor store risici kapitalforeningen må tage. Det er vigtigt, at du som investor sætter dig grundigt ind i dette materiale, før du beslutter dig for at investere.

**Dette produkt er risikomærket**

**GUL**

Dette produkt er risikomærket gul. Det betyder efter Bekendtgørelse om risikomærkning af investeringsprodukter, at der er risiko for, at det investerede beløb kan tabes helt eller delvist, og produkttypen ikke er vanskelig at gennemskue.

Du kan få mere at vide om risikomærkningen ved at kontakte os.

**Dette produkt er risikomærket**

**GUL**

Dette produkt er risikomærket gul. Det betyder efter Bekendtgørelse om risikomærkning af investeringsprodukter, at der er risiko for, at det investerede beløb kan tabes helt eller delvist, og produkttypen ikke er vanskelig at gennemskue.

Du kan få mere at vide om risikomærkningen ved at kontakte os.